Kontinen oli Suomen hiihtojoukkueen varamiehenä Oslon 1952 olympialaisissa. Hän karsi Suomen viestijoukkueen viimeisestä paikasta Urpo Korhosen kanssa ja hävisi tälle kaksi sekuntia. Falunin MM-kisoissa 1954 hän sijoittui 30 kilometrillä seitsemänneksi ja 50 kilometrillä kahdeksanneksi. Cortina d'Ampezzon 1956 olympialaisissa hän hiihti 50 kilometrillä yhdeksänneksi.